( 180 ) 



spelen niet, oft maer seer weynich ghebruyckt wort, soo latent 

 veel meesters diese stellen, blyven by tgheen tgheval uytbrenght 

 overmidts al de rest dienien besicht sooveel tgbehoir belangbt, 

 goet ghenoucli is. Maer om te verclaren donverclaerden 

 gesanck waerom dese vijfde . . . inde voorsz. reetschappen 

 niet soo recht te treffen en is als de natuerlicke ghesanck der 

 menschelicke stemmen die betuijcht te moeten wesen, soo 

 dient verstaen te worden de ghemeene onvolmaecktheijt des 

 werckelicken handels in alle stoffen, welcke niet soo 

 volcommentlick ghelyck de wisconstighe te treffen en is. 

 Als by voorbeelt een stuck lywaet van 50 ellen duer 

 verscheyden persoonen voorsichtelick ghemeten d'een sal een 

 stroobreet ofte duijm meer vinden als dander, Doch soose 

 teenemael ende gants effen uyt commen sonder een haer te 

 verschillen, sulcx ghebuert selden ende by ghevalle, sgelycx 

 heeft hem alsoo int meten der vlacken, lichaemen ende 

 ander stoffen als tijt, roersel, swaerheijten ; Oock mede 

 inde stof des gheluyts daer ons verschil af is. Want 

 men can gheen twee gheluyden als der vierde, vyfde 

 of seste etc. alsoo passen dat sijt in duyterste volcommenheyt 

 sijn, ten waer bij ghevalle; daer af oock gheen bewys en can 

 ghedaen worden. Maer om dese werckelicke onvolmaeckt- 

 heyt duetlick te bethoonen, soo leght den bandt van een 

 luyt ter plaets daer u dunckt haer snaer teghen een 

 ander snaer de volmaeckte vyfde te maken, verschuyf 

 daer naer dien bandt alleenlick soo veel als de dickte van 

 een haer opwaert of neerwaert ende sult bevinden datter gheen 

 merckelicke verandering duer en ghebuert niet teghenstaende 

 datter voor seker eenighe verandering gheschiet. Doch soo 



